**Kerek alátét készítése**

**Ismerkedjünk meg a sorcsomóval!**

Alapanyag:

3 mm-es fonal

Első körben 1 db 180 cm-es fonal és 5 db 80 cm-es szál

Elkészítése:

A vezérszál (a 180 cm-es szál) egyik végén készíts egy kis hurkot, és erre hurkold fel az első 5 szálat, felső fekvésű hurokkal. (A mellékletben a hurkolási képen “b” jelzésű.)

A vezérfonalat jobbra, vízszintesen tartsd a kötőszálak felett. Sorcsomókat készítünk. Ez azt jelenti, hogy a vezérszálon kétszer áthurkoljuk a kötőszálakat, és így haladunk körbe-körbe.

Amikor úgy látjuk, hogy nagyobb hézag van a következő kötőszál között, akkor hurkoljunk fel egy újabb szálat a vezérszálra. Mérjük le, hogy a következő kötőszál mekkora, és akkora plusz szálat vágjunk (pontosabban annak a dupláját, hiszen azt félbehajtva használjuk).

Addig haladunk, amíg az alátét átmérője 10 cm-es lesz. A végén a főszálat elkötjük a következő kötőszállal. A rojtokat szépen sorban kitekergetjük és egy fésűvel óvatosan átfésüljük. A kötőszálakat kb. 2 cm-re vágjuk. Az alátétet átvasalhatjuk, amitől még szebb lesz.